smcproject/ml-wiki-sentences huggingface dataset:
1979 ൽ അച്ഛനൊപ്പം റഷ്യയിൽ പാവക്കൂത്ത് അവതരിപ്പിച്ചു.
1982 മുതൽ അഞ്ചുവർഷം മഹാരാഷ്‌ട്രയിലെ സാവാന്തവാടിയിൽ പാവക്കൂത്ത്‌ പരിശീലിപ്പിച്ചു.
യൂറോപ്യൻ രാജ്യങ്ങളിൽ കേരള സംസ്‌കാരം വളർത്തി എടുക്കുന്നതിന്റെ ഭാഗമായി ഇറ്റലിയിൽ സാംസ്‌കാരിക വകുപ്പുമായി സഹകരിച്ച്‌ തോൽപ്പാവകളെ ഉപയോഗിച്ചുളള പരിപാടികൾ സംഘടിപ്പിച്ചിട്ടുണ്ട്.
കേന്ദ്ര സംഗീതനാടക അക്കാദമിയിൽ നാടൻകലകളും പാവകളിയും എന്ന വിഷയത്തിൽ റിസോഴ്‌സ് പേഴ്‌സനാണ്‌.
കൃഷ്ണൻ കുട്ടി പുലവർ സ്മാരക തോൽപാവക്കൂത്ത് പാവകളി കേന്ദ്രം
ഗുരു കെ.എൽ. കൃഷ്ണൻകുട്ടി പുലവരുടെ സ്മരണയ്ക്കായി രൂപീകരിച്ചതാണ് ഈ കേന്ദ്രം.
പാവ നിർമ്മാണവും പരിശീലനവും അവതരണവും ഇവിടെ നടക്കുന്നു.
പ്രധാന അവതരണങ്ങൾ കൂത്തിനു മുമ്പായി പാവകളെ ഒരുക്കുന്ന രാമചന്ദ്ര പുലവർ, മുംബൈ, 2017 1968-ൽ ലോകമലയാളസമ്മേളനത്തിൽ പാവക്കൂത്ത്‌ അവതരിപ്പിച്ചു.
1979-ൽ റഷ്യയിലേക്കുളള പര്യടനം.
മാലിന്യ മുക്‌ത കേരളം, ജലദൗർലഭ്യം, മതമൗത്രി, ഗാന്ധിചരിത്രം തുടങ്ങിയ തുടങ്ങിയ സംഭവങ്ങളെല്ലാം പാവക്കൂത്ത്‌ രൂപത്തിൽ അവതരിപ്പിച്ചു.
യേശുവിന്റെ കഥയെ ആസ്‌പദമാക്കി മിശിഹാ ചരിത്രം കൂത്ത്‌ രൂപത്തിൽ അവതരിപ്പിച്ചിട്ടുണ്ട്.
]കൂത്തു മാടത്തിൽ വിളക്ക് തെളിക്കുന്ന രാമചന്ദ്ര പുലവർ കൃതികൾ തോൽപ്പാവക്കൂത്ത് പുരസ്കാരങ്ങൾ 1998, കേന്ദ്ര സാംസ്‌കാരിക വകുപ്പിന്റെ ജൂനിയർ ഫെലോഷിപ്പ് 2005, കേന്ദ്ര സാംസ്‌കാരിക വകുപ്പിന്റെ   സീനിയർ ഫെലോഷിപ്പ് മദ്രാസ്‌ ക്രാഫ്‌റ്റ് ഫൗണ്ടേഷന്റെ ദക്ഷിണചിത്രാ അവാർഡ് കേരള ഫോക്‌ലോർ അക്കാദമി അവാർഡ്, 2012 ചുമ്മാർ ചൂണ്ടൽ ഫോക്‌ലോർ അവാർഡ് 2021-ൽ പത്മശ്രീ പുരസ്ക്കാരം അവലംബം 1 2 3 Press Release -Ministry of Home Affaris ↑ {{ cite web }} :  CS1 maint: bot: original URL status unknown ( link ) ↑ {{ cite news }} : Cite has empty unknown parameter: | coauthors= ( help ) ↑ {{ cite news }} : Check date values in: | accessdate= ( help ) കുറിപ്പ്1 പുറം കണ്ണികൾ കൂത്തുമാടങ്ങളിലെ പാവകൾ യേശുദേവന്റെ കഥ പറയുന്നു വെബ്‍സൈറ്റ്
നോർഡിക് നാടോടിക്കഥകൾ ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2023 സെപ്റ്റംബർ ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Nordic_folklore
ഡെന്മാർക്ക്, നോർവേ, സ്വീഡൻ, ഐസ്ലാൻഡ്, ഫാറോ ദ്വീപുകൾ എന്നിവിടങ്ങളിലെ നാടോടിക്കഥയാണ് നോർഡിക് നാടോടിക്കഥകൾ .
ഇംഗ്ലണ്ട്, ജർമ്മനി, താഴ്ന്ന രാജ്യങ്ങൾ, ബാൾട്ടിക് രാജ്യങ്ങൾ, ഫിൻലാൻഡ്, സാപ്മി എന്നിവിടങ്ങളിലെ നാടോടിക്കഥകളുമായി ഇതിന് പൊതുവായ വേരുകളുണ്ട്.
ഒരു പ്രത്യേക സംസ്കാരത്തിന്റെയോ ഗ്രൂപ്പിന്റെയോ ആവിഷ്‌കാര പാരമ്പര്യങ്ങളെ ഉൾക്കൊള്ളുന്ന ഒരു ആശയമാണ് ഫോക്ലോർ.
സ്കാൻഡിനേവിയയിലെ ജനങ്ങൾ വൈവിധ്യമാർന്നവരാണ്.
അവരുടെ ദേശങ്ങളിൽ പൊതുവായി നിലനിന്നിരുന്ന വാമൊഴി വിഭാഗങ്ങളും ഭൗതിക സംസ്ക്കാരവും.
എന്നിരുന്നാലും, സ്കാൻഡിനേവിയൻ നാടോടി പാരമ്പര്യങ്ങളിൽ ഉടനീളം ചില സാമാന്യതകൾ ഉണ്ട്.
അവയിൽ നോർസ് പുരാണങ്ങളിൽ നിന്നും ലോകത്തെക്കുറിച്ചുള്ള ക്രിസ്ത്യൻ സങ്കൽപ്പങ്ങളിൽ നിന്നുമുള്ള ഘടകങ്ങളിൽ ഒരു പൊതു അടിത്തറയുണ്ട്.
സ്കാൻഡിനേവിയൻ വാക്കാലുള്ള പാരമ്പര്യങ്ങളിൽ പൊതുവായുള്ള നിരവധി കഥകളിൽ, ചിലത് സ്കാൻഡിനേവിയൻ അതിർത്തികൾക്കപ്പുറത്തേക്ക് അറിയപ്പെടുന്നു - ഉദാഹരണങ്ങളിൽ ദി ത്രീ ബില്ലി ഗോട്ട്സ് ഗ്രഫ്, ദി ജെയന്റ് ഹു ഹാഡ് നോ ഹാർട് ഇൻ ഹിസ് ബോഡി എന്നിവ ഉൾപ്പെടുന്നു.
സ്കാൻഡിനേവിയൻ നാടോടിക്കഥകളിൽ നിന്നുള്ള നിരവധി വ്യത്യസ്ത പുരാണ ജീവികൾ ലോകത്തിന്റെ മറ്റ് ഭാഗങ്ങളിൽ അറിയപ്പെടുന്നു.
പ്രധാനമായും ജനപ്രിയ സംസ്കാരത്തിലൂടെയും ഫാന്റസി വിഭാഗങ്ങളിലൂടെയും.
അവയിൽ ചിലത്: ട്രോളുകൾ സ്വീഡിഷ് ചിത്രകാരനായ ജോൺ ബോവർ എഴുതിയ മദർ ട്രോളും അവളുടെ മക്കളും, 1915.
ട്രോൾ (നോർവീജിയൻ, സ്വീഡിഷ്), ട്രോൾഡ് (ഡാനിഷ്) എന്നത് സ്കാൻഡിനേവിയൻ നാടോടിക്കഥകളിലെ പലതരം മനുഷ്യരെപ്പോലെയുള്ള അമാനുഷിക ജീവികളുടെ ഒരു പദവിയാണ്.
എഡ്ഡയിൽ (1220) നിരവധി തലകളുള്ള ഒരു രാക്ഷസനായി അവരെ പരാമർശിക്കുന്നു.
പിന്നീട് യക്ഷിക്കഥകളിലും ഇതിഹാസങ്ങളിലും ബല്ലാഡുകളിലും ട്രോളുകൾ കഥാപാത്രങ്ങളായി.
നോർവീജിയൻ കഥകളുടെ (1844) Asbjørnsen, Moes ശേഖരങ്ങളിൽ നിന്നുള്ള പല യക്ഷിക്കഥകളിലും അവർ ഒരു പ്രധാന പങ്ക് വഹിക്കുന്നു.
ട്രോളുകളെ മറ്റ് സംസ്കാരങ്ങളിലെ പല അമാനുഷിക ജീവികളുമായി താരതമ്യപ്പെടുത്താം.
ഉദാഹരണത്തിന് സൈക്ലോപ്സ് ഓഫ് ഹോമേഴ്‌സ് ഒഡീസി.
സ്വീഡിഷ് ഭാഷയിൽ, അത്തരം ജീവികളെ പലപ്പോഴും 'ജോട്ട്' (ഭീമൻ) എന്ന് വിളിക്കുന്നു.
ഇത് നോർസ് 'ജോതുൻ' എന്ന പദവുമായി ബന്ധപ്പെട്ടതാണ്.
ട്രോൾ എന്ന വാക്കിന്റെ ഉത്ഭവം അനിശ്ചിതത്വത്തിലാണ്.
അവലംബം Citations Sources Reidar Th.
Christiansen (1964).
Folktales of Norway Reimund Kvideland and Henning K. Sehmsdorf (1988).
Scandinavian Folk Belief and Legend University of Minnesota.
ISBN 0-8166-1503-9 Day, David (2003).
The World of Tolkien: Mythological Sources of The Lord of the Rings ISBN 0-517-22317-1 Wood, Edward J. (1868).
Giants and Dwarfs .
London: Folcroft Library.
Thompson, Stith (1961).
"Folklore Trends in Scandinavia" in Dorson, Richard M. Folklore Research around the World .
Hopp, Zinken (1961).
Norwegian Folklore Simplified .
Toni Rambolt.
Chester Springs, PA: Dufour Editions.
Craigie, William A. (1896).
Scandinavian Folklore: Illustrations of the Traditional Beliefs of the Northern People .
London: Alexander Garnder Rose, Carol (1996).
Spirits, Fairies, Leprechauns, and Goblins .
New York: W.W. Norton Company ISBN 0-87436-811-1 Jones, Gwyn (1956).
Scandinavian Legends and Folk-tales .
New York: Oxford University Oliver, Alberto (24 June 2009).
The Tomte and Other Scandinavian Folklore Creatures .
Community of Sweden.
Visit Sweden.
4 May 2010.
MacCulloch, J.A. (1948).
The Celtic and Scandinavian Religions .
Chicago: Academy Chicago External links Folklore of Scandinavia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Norwegian folktales in English translation Archived 2023-02-23 at the Wayback Machine
സുകുമാർ അഴീക്കോട് ഇംഗ്ലീഷ് വിലാസം https://ml.wikipedia.org/wiki/Sukumar_Azhikode
കേരളത്തിലെ പ്രശസ്തനായ ഒരു സാഹിത്യവിമർശകനും ഗ്രന്ഥകാരനും പ്രഭാഷകനും സാമൂഹ്യ നിരീക്ഷകനും വിദ്യാഭ്യാസചിന്തകനുമായിരുന്നു സുകുമാർ അഴിക്കോട് ( മേയ് 12 1926 - ജനുവരി 24 2012 ).
സഞ്ചരിക്കുന്ന മനസാക്ഷിയായും പ്രഭാഷണ കലയുടെ കുലപതിയായും ഇദ്ദേഹം അറിയപ്പെട്ടു.
പ്രൈമറിതലം മുതൽ സർവ്വകലാശാലാതലം വരെ അദ്ധ്യാപകനായി പ്രവർത്തിച്ച ഇദ്ദേഹം കാലിക്കറ്റ്സർവ്വകലാശാലയിൽ പ്രോ വൈസ് ചാൻസിലറുമായിരുന്നു.
മുപ്പത്തഞ്ചിലേറെ കൃതികളുടെ കർത്താവാണ്.
കേന്ദ്ര-കേരള സാഹിത്യ അക്കാദമികളിൽ ജനറൽ കൗൺസിൽ, എക്സിക്യൂട്ടിവ് കൗൺസിൽ എന്നിവയിൽ അംഗമായിരുന്നു.
ഇതിനു പുറമേ പല പ്രസിദ്ധീകരണങ്ങളുടേയും പത്രാധിപരായും ഇദ്ദേഹം സേവനമനുഷ്ഠിച്ചിട്ടുണ്ട്.
ഗാന്ധിയൻ, ഗവേഷകൻ, ഉപനിഷത് വ്യാഖ്യാതാവ്  എന്നീ നിലകളിലും ഇദ്ദേഹം ശ്രദ്ധേയനായിരുന്നു.
ജീവിതരേഖ സുകുമാർ അഴീക്കോട് (1993-ൽ)
സെന്റ് ആഗ്നസ് കോളേജിൽ മലയാളം അദ്ധ്യാപകനായിരുന്ന പനങ്കാവിൽ വീട്ടിൽ വിദ്വാൻ പി. ദാമോദരന്റെയും കോളോത്ത് തട്ടാരത്ത് മാധവിയമ്മയുടെയും ആറു മക്കളിൽ നാലാമനായി 1926 മേയ് 12-ന്‌ കണ്ണൂർ ജില്ലയിലെ അഴീക്കോട് എന്ന ഗ്രാമത്തിൽ കെ.ടി. സുകുമാരൻ എന്ന സുകുമാർ അഴീക്കോട് ജനിച്ചു.
അച്ഛൻ അധ്യാപകനായിരുന്ന അഴീക്കോട് സൗത്ത് ഹയർ എലിമെന്ററി സ്കൂൾ , ചിറക്കൽ രാജാസ് ഹൈസ്കൂൾ എന്നിവിടങ്ങളിലായിരുന്നു സ്കൂൾ വിദ്യാഭ്യാസം.
1941-ൽ ചിറക്കൽ രാജാസ് ഹൈസ്കൂളിൽ നിന്ന് ഇന്റർമീഡിയറ്റ് പാസായി.
കോട്ടക്കൽ ആയുർവേദകോളേജിൽ ഒരു വർഷത്തോളം വൈദ്യപഠനം നടത്തി.
1946-ൽ മംഗലാപുരം സെന്റ് അലോഷ്യസ് കോളേജിൽ നിന്നു വാണിജ്യശാസ്ത്രത്തിൽ  ബിരുദം നേടി.
കണ്ണൂരിൽ ഇന്ത്യൻ ഓവർസീസ് ബാങ്കിൽ ജോലി ലഭിച്ചെങ്കിലും സാഹിത്യതാല്പര്യം കാരണം വേണ്ടെന്നുവച്ചു.
തുടർന്ന് കോഴിക്കോട് ഗവൺമെന്റ് ട്രെയിനിങ്ങ് കോളേജിൽ നിന്നു അദ്ധ്യാപക പരിശീലനം പൂർത്തിയാക്കിയ അഴീക്കോട് 1948ൽ കണ്ണൂരിലെ ചിറക്കൽ രാജാസ് ഹൈസ്കൂളിൽ അദ്ധ്യാപകനായി ഔദ്യോഗിക ജീവിതം ആരംഭിച്ചു.
മലയാളത്തിലും സംസ്കൃതത്തിലും സ്വകാര്യപഠനത്തിലൂടെ ബിരുദാനന്തരബിരുദവും നേടി.
1952-ൽ കോഴിക്കോട് ഗവ.
ട്രെയിനിങ് കോളേജിൽനിന്ന് ബിഎഡ് ബിരുദമെടുത്തു.
1981-ൽ കേരള സർവ്വകലാശാലയിൽ നിന്നും മലയാളസാഹിത്യവിമർശനത്തിലെ വൈദേശികപ്രഭാവം എന്ന വിഷയത്തിൽ മലയാളസാഹിത്യത്തിൽ ഡോക്ടറേറ്റ് കരസ്ഥമാക്കി.
കോഴിക്കോട് സെന്റ്‌ ജോസഫ്സ്ദേവഗിരി കോളെജിൽ മലയാളം ലൿചററായരുന്നു.
ഇതിനു പുറമേ മംഗലാപുരം സെന്റ് അലോഷ്യസ് കോളേജിലും അദ്ധ്യാപകനായിരുന്നു.
പിന്നീട് മൂത്തകുന്നം എസ്.എൻ.എം ട്രെയ്‌നിംഗ്  കോളേജിൽ പ്രിൻസിപ്പലായി.
കോഴിക്കോട് സർവകലാശാല സ്ഥാപിച്ചപ്പോൾ മലയാളവിഭാഗം മേധാവിയും പ്രൊഫസറുമായി നിയമിതനായി.
1974-78 ൽ കാലിക്കറ്റ് സർവകലാശാല പ്രോ-വൈസ് ചാൻസലറായും ആക്ടിങ് വൈസ് ചാൻസലറായും സേവനമനുഷ്ഠിച്ചിട്ടുണ്ട്.
1986-ൽ അദ്ധ്യാപനരംഗത്തു നിന്ന് വിരമിച്ചു.
കാലിക്കറ്റ് യൂണിവേഴ്‌സിറ്റിയുടെ ആദ്യത്തെ എമരിറ്റസ് പ്രഫസർ, യു.ജി.സിയുടെ ഭാരതീയ ഭാഷാപഠനത്തിന്റെ പാനൽ അംഗം, കേന്ദ്ര-കേരള സാഹിത്യ അക്കാദമികളിൽ നിർവാഹക സമിതി അംഗം എന്നീ നിലകളിലും  പ്രവർത്തിച്ചിരുന്നു.
നാഷണൽ ബുക്ക്ട്രസ്റ്റ് ചെയർമാനായും ചുമതല വഹിച്ചിട്ടുണ്ട്.1962-ൽ കോൺഗ്രസ് പ്രതിനിധിയായി തലശേരിയിൽ നിന്ന് പാർലമെന്റിലേക്ക് മത്സരിച്ചെങ്കിലും കമ്യൂണിസ്റ്റ് പാർട്ടിയുടെ പിന്തുണയുള്ള സ്വതന്ത്ര സ്ഥാനാർത്ഥിയായിരുന്ന എസ്. കെ. പൊറ്റെക്കാട്ടിനോട്പ രാജയപ്പെട്ടു.
മരണപെടുമ്പോൾ 85 വയസായിരുന്നു.
ഗാന്ധിദർശനം
ഇരുപതാമത്തെ വയസ്സിൽ  മഹാത്മാഗാന്ധിയെ നേരിട്ടു കണ്ടതാണ് തനിക്കൊരു പുതുപ്പിറവി തന്നതെന്ന് സുകുമാർ അഴീക്കോട് തന്റെ ആത്മകഥയിൽ ഓർമ്മിക്കുന്നു.
ജോലിയന്വേഷിച്ച് ഡൽഹിയിൽ പോയ അദ്ദേഹം , തിരികെ നാട്ടിലേക്കു മടങ്ങുന്ന വഴിയാണ് ഗാന്ധിയെ സേവാഗ്രാമിൽ ചെന്ന് കണ്ടത്.
പ്രസംഗ കലയിലൂടെ സ്വതന്ത്ര ചിന്ത പ്രചരിപ്പിക്കുന്നതിന്റെ ഭാഗമായി സുകുമാർ അഴികോട് ഫൌണ്ടേഷൻ 2010 മെയ്‌ 29 നു ആരംഭിച്ചു.
സുകുമാർ അഴികോട്  ഫൌണ്ടേഷൻ പ്രസംഗ പരിശീലന കളരി ആയ TOP Academy ഏറണാകുളം കേന്ദ്രമാക്കി പ്രവർത്തിച്ചു കൊണ്ടിരിക്കുന്നു.
പ്രസംഗങ്ങൾ
പ്രഭാഷണ കലയിലെ ഇതിഹാസമാണ് അഴീക്കോട്.
മറ്റു പ്രഭാഷകർക്കില്ലാത്ത ഒരു പ്രത്യേക ജീവ ശക്തി ഇദ്ദേഹത്തിൻ്റെ ശരീരത്തിലും ഭാഷയിലുമുണ്ടായിരുന്നു.
കൊല്ലം പ്രസ്സ് ക്ലബിലെ പ്രഭാഷണത്തനിടെ
അഴീക്കോട്ടെ ആത്മവിദ്യാസംഘത്തിന്റെ സ്വാധീനത കുട്ടിക്കാലത്തു തന്നെ അഴീക്കോടിനെ ധൈഷണികസംവാദങ്ങളിൽ തൽപരനാക്കി.
ഇതിന്റെ ഭാഗമായി ആരംഭിച്ച പ്രസംഗങ്ങളിലൂടെ ഇദ്ദേഹം യുവാവാകുമ്പോഴേക്കും ഉത്തരകേരളത്തിലുടനീളം പ്രശസ്തിയാർജ്ജിച്ച പ്രഭാഷകനായിക്കഴിഞ്ഞിരുന്നു.
സാഹിത്യം , തത്ത്വചിന്ത , സാമൂഹികജീവിതം, ദേശീയത എന്നിങ്ങനെയുള്ള വിഷയങ്ങളിലുള്ള നൈപുണ്യവും ഭാഷയുടെ ചടുലതയും അഴീക്കോടിന്റെ പ്രഭാഷണങ്ങളെ ശ്രദ്ധേയമാക്കി മാറ്റി.
കേരളത്തിന്റെ നാനാഭാഗങ്ങളിൽ അഴീക്കോട് പ്രസംഗിച്ചിട്ടുണ്ട്.
വളരെ പതിയെ, ശാന്തമായി തുടങ്ങി പിന്നീട് ആവേശത്തിന്റെ ഉച്ചസ്ഥായിയിൽ നിറുത്തുന്ന അഴീക്കോടിന്റെ പ്രസംഗശൈലി പ്രശസ്തമാണ്.
വൈക്കം മുഹമ്മദ് ബഷീർ "സാഗരഗർജ്ജന"മെന്ന്  അഴീക്കോടിന്റെ പ്രഭാഷണത്തെ വിശേഷിപ്പിച്ചിട്ടുണ്ട്.
ഔദ്യോഗികജീവിതത്തിൽ നിന്ന് പിരിഞ്ഞതിനു ശേഷം പ്രഭാഷണം തന്നെയായി അഴീക്കോടിന്റെ മുഖ്യ ആവിഷ്കാരമാർഗ്ഗം.
സാഹിത്യത്തെക്കാൾ രാഷ്ട്രീയം ഉൾപ്പെടെയുള്ള പൊതുവിഷയങ്ങൾ കൈകാര്യം ചെയ്തുകൊണ്ടുള്ള ഇദ്ദേഹത്തിന്റെ പ്രഭാഷണം നിശിതമായ വിമർശനങ്ങൾ കൊണ്ട് ആകർഷകമാക്കുവാൻ ശ്രമിച്ചു.
അതിനാൽ പലപ്പോഴും മുൻനിലപാടുകളിൽ നിന്ന് അവസരവാദപരമായി കൂറുമാറ്റം നടത്തുന്നയാൾ എന്ന നിലയിൽ കണക്കാക്കപ്പെടുന്നതിനു കാരണമായിട്ടുണ്ട്.
ഗാന്ധിയനായ താൻ കോൺഗ്രസ്സുകാരനായി മരിക്കാൻ ആഗ്രഹിച്ചുവെങ്കിലും തനിക്കുമുമ്പേ കോൺഗ്രസ്സ് മരിച്ചുപോയെന്നും ഇദ്ദേഹം പ്രസംഗിച്ചത് ഇതിന് ഉദാഹരണമാണ്.
ആരോടും വിധേയത്വം പുലർത്താതിരിക്കുകയും ധീരതയോടെ നിശിതമായി വിമർശിക്കുകയും ചെയ്യുന്നതിനാൽ കേരളത്തിന്റെ സഞ്ചരിക്കുന്ന മനഃസാക്ഷി എന്ന് ഇദ്ദേഹം വിശേഷിപ്പിക്കപ്പെട്ടിട്ടുണ്ട്.
അതു പോലെ എതിരാളികൾ അവസരവാദത്തിന്റെ അപ്പസ്തോലനായും വിശേഷിപ്പിച്ചു.
സാമൂഹിക സാംസ്കാരിക പ്രവർത്തനങ്ങൾ
സാമൂഹിക-സാംസ്കാരിക സ്ഥാപനമായ നവഭാരത വേദിയുടെ സ്ഥാപകനും അധ്യക്ഷനുമായിരുന്നു.
ദീനബന്ധു , മലയാള ഹരിജൻ , ദേശമിത്രം , നവയുഗം , ദിനപ്രഭ , തുടങ്ങിയ പല പത്രങ്ങളിലും അഴിക്കോട് ജോലിചെയ്തിട്ടുണ്ട്.
1993 മുതൽ 1996 വരെ നാഷണണൽ ബുക് ട്രസ്റ്റ് ഓഫ് ഇന്ത്യയുടെ ചെയർമാനായിരുന്നു.
വർത്തമാനം എന്ന ദിനപത്രത്തിന്റെ പത്രാധിപനായിരുന്നു.
സമസ്ത കേരള സാഹിത്യപരിഷത്ത് അധ്യക്ഷനുമായിരുന്നു.
സാഹിത്യരംഗത്തെ സംഭാവനകൾ
പതിനെട്ടാം വയസ്സിലാണ് അഴീക്കോടിന്റെ ആദ്യ ലേഖനം പ്രസിദ്ധീകരിച്ചത്.
1954-ൽ ആദ്യകൃതിയായ ആശാന്റെ സീതാകാവ്യം പ്രസിദ്ധീകരിച്ചു.
കുമാരനാശാന്റെ ചിന്താവിഷ്ടയായ സീതയെ ആധാരമാക്കി എഴുതിയ ഈ നിരൂപണഗ്രന്ഥം ഏതെങ്കിലും ഒരു ഖണ്ഡകാവ്യത്തെക്കുറിച്ച് മാത്രമായി പ്രസിദ്ധീകരിക്കപ്പെടുന്ന മലയാളത്തിലെ ആദ്യത്തെ സമഗ്രപഠനമാണ്.
കാവ്യരചനയുടെ പിന്നിലെ ദാർശനികവും സൗന്ദര്യശാസ്ത്രപരവുമായ ചോദനകളെ പാശ്ചാത്യവും പൗരസ്ത്യവുമായ കാവ്യശാസ്ത്രസിദ്ധാന്തങ്ങളുടെ വെളിച്ചത്തിൽ വിശകലനം ചെയ്യുന്ന ആശാന്റെ സീതാകാവ്യം ഒരു കൃതിയെക്കുറിച്ചുള്ള സമഗ്രനിരൂപണത്തിന്റെ മലയാളത്തിലെ മികച്ച മാതൃകയായി കണക്കാക്കപ്പെടുന്നുണ്ട്.1956-ൽ പ്രസിദ്ധീകരിക്കപ്പെട്ട രമണനും മലയാള കവിതയും എന്ന കൃതിയിലൂടെ മലയാളികൾ എക്കാലവും കാല്പനികതയുടെ വസന്തമായി കണക്കാക്കുന്ന ചങ്ങമ്പുഴ അഴീക്കോടിന്റെ ഖണ്ഡനവിമർശനത്തിന് വിധേയമാകുന്നുണ്ട്.
കാവ്യമെന്ന നിലയിൽ രമണൻ പരാജയമാണെന്ന് സ്ഥാപിക്കുന്നതാണ്  ഈ കൃതി.
പുരോഗമന സാഹിത്യത്തോട് അദ്ദേഹം പ്രകടിപ്പിച്ചിരുന്ന എതിർപ്പ് പുരോഗമനസാഹിത്യവും മറ്റും എന്ന കൃതിയിൽ പ്രകടമാക്കപ്പെടുന്നുണ്ട്.
അനുകരണാത്മകതയിൽ മാത്രം പിടിച്ചു നിൽക്കുന്നതാണ് ജി. ശങ്കരക്കുറുപ്പിന്റെ കവിതകൾ എന്ന വിമർശനവുമായി 1963-ൽ പുറത്തിറങ്ങിയ ശങ്കരക്കുറുപ്പ് വിമർശിക്കപ്പെടുന്നു എന്ന കൃതിയും മലയാളസാഹിത്യലോകത്ത് ശ്രദ്ധേയമായി.
അഴീക്കോടിന്റെ വിമർശനപക്ഷപാതം ഖണ്ഡനനിരൂപണത്തോടാണെന്ന് പ്രഖ്യാപിക്കുന്നത്  ഈ കൃതിയിലൂടെയാണ്.
1984-ൽ പ്രസിദ്ധീകരിച്ച തത്ത്വമസി അദ്ദേഹത്തിന്റെ കൃതികളിൽ വച്ചു ഏറ്റവും ഔന്നത്യമാർന്നതായി നിരൂപകർ കരുതുന്നു.
ഔപനിഷദിക ദർശനങ്ങളുടെ ഉൾപ്പൊരുൾതേടുന്ന  ഈ കൃതി കേന്ദ്ര-കേരള സാഹിത്യ അക്കാദമി പുരസ്കാരങ്ങളടക്കം നിരവധി പുരസ്കാരങ്ങൾ നേടിയിട്ടുണ്ട്.
പ്രധാന കൃതികളുടെ പട്ടിക ആശാന്റെ സീതാകാവ്യം - 1954 രമണനും മലയാളകവിതയും - 1956 പുരോഗമനസാഹിത്യവും മറ്റും - 1957 മഹാത്മാവിന്റെ മാർഗ്ഗം - 1959 ശങ്കരക്കുറുപ്പ് വിമർശിക്കപ്പെടുന്നു - 1963 മഹാകവി ഉള്ളൂർ - 1979 വായനയുടെ സ്വർഗ്ഗത്തിൽ -  1980 മലയാള സാഹിത്യവിമർശനം -  1981 ചരിത്രം സമന്വയമോ സംഘട്ടനമോ?
- 1983 തത്ത്വമസി - 1984 മലയാള സാഹിത്യപഠനങ്ങൾ - 1986 വിശ്വസാഹിത്യ പഠനങ്ങൾ - 1986 തത്ത്വവും മനുഷ്യനും - 1986 ഖണ്ഡനവും മണ്ഡനവും - 1986 എന്തിനു ഭാരതാംബേ -  1989 അഴീക്കോടിന്റെ പ്രഭാഷണങ്ങൾ എഡിറ്റർ: പി.വി. മുരുകൻ - 1993 ഗുരുവിന്റെ ദുഃഖം -  1993 അഴീക്കോടിന്റെ ഫലിതങ്ങൾ - 1995 അഴീക്കോടിന്റെ പ്രഭാഷണങ്ങൾ - 1995 ആകാശം നഷ്ടപ്പെടുന്ന ഇന്ത്യ -1997 പാതകൾ കാഴ്ചകൾ - 1997 നവയാത്രകൾ - 1998 ഭാരതീയത - 1999 പുതുപുഷ്പങ്ങൾ - 1999 തിരഞ്ഞെടുത്ത പ്രബന്ധങ്ങൾ - എഡിറ്റർ: ബാലചന്ദ്രൻ വടക്കേടത്ത് - 1999 ദർശനം സമൂഹം വ്യക്തി - 1999 പ്രിയപ്പെട്ട അഴീക്കോടിനു് - 2001 ഇന്ത്യയുടെ വിപരീത മുഖങ്ങൾ - 2003 എന്തൊരു നാട് - 2005 അഴീക്കോടിന്റെ ലേഖനങ്ങൾ - 2006 നട്ടെല്ല് എന്ന ഗുണം - 2006 അഴീക്കോടിന്റെ ആത്മകഥ വിവർത്തനങ്ങൾ ഒരു കൂട്ടം പഴയ കത്തുകൾ - 1964 ഹക്കിൾബെറി ഫിന്നിന്റെ വിക്രമങ്ങൾ - 1967 ജയദേവൻ 1980 പുരസ്കാരങ്ങൾ
കേരള സാഹിത്യ അക്കാദമി അവാർഡ്, കേന്ദ്രസാഹിത്യ അക്കാദമി പുരസ്‌കാരം, വയലാർ അവാർഡ്, രാജാജി അവാർഡ് തുടങ്ങി പതിനഞ്ചോളം  അവാർഡുകൾ അഴീക്കോടിന് ലഭിച്ചിട്ടുണ്ട്.
2007 ജനുവരിയിൽ അദ്ദേഹത്തെ പത്മശ്രീക്കായി തെരഞ്ഞെടുത്തുവെങ്കിലും ഭരണഘടനയുടെ അന്തഃസത്തക്ക് വിരുദ്ധമാണ് പുരസ്കാരം സ്വീകരിക്കുന്നതെന്ന് ചൂണ്ടിക്കാട്ടി അദ്ദേഹം അത് നിരസിക്കുകയുണ്ടായി.
എം.പി. നാരായണ പിള്ളക്ക് നൽകിയ പുരസ്കാരം റദ്ദാക്കിയതിൽ പ്രതിഷേധിച്ച് 1992-ൽ കേരള സാഹിത്യ അക്കാദമിയുടെ വിശിഷ്ടാംഗത്വവും പതക്കവും മറ്റും തിരിച്ച് നൽകി അഴീക്കോട്  നിലപാട് വ്യക്തമാക്കിയിരുന്നു.
കേരള സാഹിത്യ അക്കാദമി പുരസ്കാരം - 1985 മലയാള സാഹിത്യ വിമർശനം മാതൃഭൂമി പുരസ്കാരം - 2011 വയലാർ അവാർഡ് - 1989 കേന്ദ്ര സാഹിത്യ  അക്കാദമി പുരസ്കാരം രാജാജി അവാർഡ് സുവർണ്ണ കൈരളി അവാർഡ് പുത്തേഴൻ അവാർഡ് എഴുത്തച്ഛൻ പുരസ്കാരം - 2004 സി.എൻ. അഹമ്മദ് മൗലവി എം.എസ്.എസ് അവാർഡ് സുകുമാർ അഴീക്കോട് സ്മാരകം, കണ്ണൂർ പയ്യാമ്പലം നിര്യാണം
അർബുദരോഗബാധയെ തുടർന്ന് ചികിത്സയിലായിരുന്ന അദ്ദേഹം 2012 ജനുവരി 24 ന്  രാവിലെ ആറരയോടെ തൃശ്ശൂരിലെ അമല മെഡിക്കൽ കോളേജ് ആശുപത്രിയിൽ വെച്ച് അന്തരിച്ചു.
ജീവിതകാലം മുഴുവൻ അദ്ദേഹം അവിവാഹിതനായിരുന്നു.
മൃതദേഹം പിറ്റേ ദിവസം ജന്മനാടായ കണ്ണൂരിലെ പയ്യാമ്പലം കടപ്പുറം ശ്മശാനത്തിൽ സ്വദേശാഭിമാനി രാമകൃഷ്ണപിള്ള , എ.കെ. ഗോപാലൻ , ഇ.
കെ. നായനാർ തുടങ്ങിയവരുടെ അന്ത്യവിശ്രമസ്ഥാനത്തിനടുത്ത് സംസ്കരിച്ചു.
അവലംബം 1 2 1 2 1 2 3 4 1 2 1 2 3 4 5 6 7 8 9 10 ↑ അഴീക്കോടിന്റെ ആത്മകഥ ; സുകുമാർ അഴീക്കോട്;ഡി.
സി.ബുക്ക്സ്;അദ്ധ്യായം ഒന്ന് ↑ ↑ 1 2 3 4 Sukumar Azhikode എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സമപാർശ്വ ത്രികോണം ഇംഗ്ലീഷ് വിലാസം https://ml.wikipedia.org/wiki/Isosceles_triangle
ജ്യാമിതിയിൽ രണ്ടു വശങ്ങൾ തുല്യമായ ത്രികോണത്തെ സമപാർശ്വത്രികോണം എന്നു പറയുന്നു.
ചിലപ്പോൾ രണ്ടു വശങ്ങൾ മാത്രം തുല്യംഎന്നും ചിലപ്പോൾ ചുരുങ്ങിയത് രണ്ടു വശമെങ്കിലും തുല്യമായതെന്നും പറയാറുണ്ട്.
രണ്ടാമതു പറഞ്ഞതിൽ സമഭുജ ത്രികോണവും പെടും.
സമപാർശ്വ ത്രികോണ നിയമ പ്രകാരം, സമമായ വശങ്ങളുടെ എതിരെയുള്ള കോണുകളും സമമായിരിക്കും.
അതേസമയം മൂന്നാമത്തെ വശത്തിന്റെ അളവ് വ്യത്യസ്തമാണെങ്കിൽ അതിന് എതിരെയുള്ള കോണും വ്യ്ത്യസ്തമായിരിക്കും.
സമപാർശ്വ ത്രികോണം
രണ്ടു വശങ്ങളുടെ നീളങ്ങൾ തുല്യമായ ത്രികോണമാണ് സമപാർശ്വ ത്രികോണം (isosceles triangle).
തുല്യമായ വശങ്ങൾക്ക് എതിരെയുള്ള കോണുകളും തുല്യമായിരിക്കും.
ആ കോണുകളെ പാദകോണുകൾ (base angles) എന്നു വിളിക്കുന്നു.
സമപാർശ ത്രികോണങ്ങളിൽ രൺടു വശങ്ങൾ തുല്യമായിരിക്കും.
തുല്യ മായ പാർസ്വങ്ങളെ വശങ്ങൾ എന്നും മൂന്നാമത്ത് വ്ശത്തെ പാദം എന്നും പറയും.
തുല്യവശങ്ങൾ ഉൽക്കൊണ്ട  കോണിനെ ശീർഷകോൺ എന്ന് പറയുന്നു.
പാദം ഒരു വശമായുള്ള കോണിനെ പാദകോണുകൾ എന്നും പറയും.
യൂക്ലിഡ് രണ്ടു വശങ്ങൾ തുല്യമായ ത്രികോണത്തെ സമപാർശ്വ ത്രികോണമെന്ന് നിർവചിച്ചിട്ടുണ്ട്.
എന്നാൽ ആധുനിക കാലത്ത് ചുരുങ്ങിയത്ത് രണ്ടൂ വശങ്ങൾ തുല്യമായത് എന്നു നിർവചിച്ച്പ്പോൾ പ്രത്യേക സംഗതിയായി സമഭുജ തികോണങ്ങളേയും ഉൾപ്പെടുത്തിയിട്ടുണ്ട്.
സമഭുജ ത്രികോണത്തിൽ മൂന്നു വശങ്ങളും തുല്യമായതുകൊണ്ട് ഏതുവശത്തെ വേണമെങ്കിലും പാദമായി കണക്കാക്കാം.
സമാനത
രണ്ടു വശങ്ങൾ മാത്രം തുല്യമായ ത്രികോണത്തിന്റെ സമാന അക്ഷം ശീർഷത്തിലൂടേയും പാദത്തിന്റെ മദ്ധ്യബിന്ദുവിലൂടേയും കടന്നു പോകുന്നു.
സമാന അക്ഷം, (1) ശീർഷകോണിന്റെ സമഭാജി,  (2)  പാദത്തിലേക്കു വരക്കുന്ന മാധ്യമം(Median ), (3) ശീഷത്തിലേക്കുള്ള ഉന്നതി, പാദത്തിന്റെ ലംബ സഭാജി എന്നിവയുമായി ഏകീഭവിക്കുന്നു.
ന്യൂന, മട്ട, ബൃഹദ് കോണുകൾ കമപാർശ്വ മട്ടത്രികോണം
സമപാർശ്വ ത്രികോണം ശീർഷകോണിനെ അടിസ്ഥാനമാക്കി ന്യൂന, മട്ട, ബൃഹദ് ത്രിണമാകും.
യൂക്ലീഡിയൻ ജ്യാമിതി പ്രകാരം ത്രികോണത്തിനെ പാദകോണുകൾ മട്ടക്കോണുകളൊ ബൃഹദ് കോണുകളൊ ആകാൻ പറ്റില്ല, കാരണം ത്രികോണത്തിന്റെ കോണുകളുടെ തുക 180° ആയിരിക്കും.
സമപാർശ്വത്രികോണത്തിന്റെ ശീർഷ കോണിനെ അടിസ്ഥാനമാക്കിയാണ് അത് ന്യൂന, മട്ട, ബൃഹദ് സമപാർശ്വത്രികോണമെന്ന് കണക്കാക്കുന്നത്..
a സമപാർശ്വങ്ങളും b പാദവുമായുള്ള സമപാർശ്വത്രികോണത്തിന്റെ സാമാന്യ ത്രികോണ സൂത്രവാക്യം(1) ശീർഷ കോണിന്റെ സമഭാജി (2)പാദത്തിലേക്കുള്ള മാധ്യമം (3)പാദത്തിലേക്കുള്ള ഉന്നതിപാദത്തിന്റെ ലംബസമഭാജി എന്നിവയ്ക്കുള്ള സാമാന്യ ത്രികോണ സൂത്രവാക്യം 1 2 4 a 2 − b 2 .
{\displaystyle {\tfrac {1}{2}}{\sqrt {4a^{2}-b^{2}}}.
} For any isosceles triangle with area T വിസ്തീർണ്ണവും p ചുറ്റളവും ഉള്ള സമപാർശ്വത്രികോണത്തിൽ 2 p b 3 − p 2 b 2 + 16 T 2 = 0.
{\displaystyle 2pb^{3}-p^{2}b^{2}+16T^{2}=0.
} വിസ്തീർണ്ണം
The area of an isosceles triangle can be derived using the പൈതഗ്രസ് തത്ത്വം കൊണ്ടാണ് സമപാർശ്വ ത്രികോണത്തിന്റെ വിസ്തീർണ്ണം കണക്കാക്കുന്നത് ,: പാദത്തിന്റെ പകുതിയുടെ b {\displaystyle b} വർഗ്ഗത്തിന്റേയും ഉന്നതി h {\displaystyle h} യുടെ വർഗ്ഗത്തിൻടേയും തുക ഒരു വശത്തിന്റെ a {\displaystyle a} :
വർഗ്ഗത്തിനു തുല്യമായിരിക്കും.
( b 2 ) 2 + h 2 = a 2 {\displaystyle \left({\frac {b}{2}}\right)^{2}+h^{2}=a^{2}} , h = 4 a 2 − b 2 2 {\displaystyle h={\frac {\sqrt {4a^{2}-b^{2}}}{2}}} .
ഉന്നതിയ്ക്ക് പകരം വച്ച്, സൂത്രവാക്യം നോക്കാം, T = b 4 4 a 2 − b 2 {\displaystyle T={\frac {b}{4}}{\sqrt {4a^{2}-b^{2}}}} .
ഹെറോൺസ് ഫോർമുല ഉപയോഗിച്ച് സമപാർശ്വ ത്രികോണത്തിന്റെ കാര്യത്തിൽ സംഗ്രഹിക്കുന്നു.
ഒരു സമശീർഷ ത്രികോണത്തിന്റെ ശീർഷ കോൺ ( θ ) {\displaystyle (\theta )} യും വശങ്ങൾ ( a ) {\displaystyle (a)} യും ആയാൽ വിസ്തീർണ്ണം, T = 2 ( 1 2 a sin ⁡ ( θ 2 ) a cos ⁡ ( θ 2 ) ) {\displaystyle T=2\left({\frac {1}{2}}a\sin \left({\frac {\theta }{2}}\right)a\cos \left({\frac {\theta }{2}}\right)\right)} = a 2 sin ⁡ ( θ 2 ) cos ⁡ ( θ 2 ) {\displaystyle =a^{2}\sin \left({\frac {\theta }{2}}\right)\cos \left({\frac {\theta }{2}}\right)} .
ത്രികോണത്തിന്റെ പാദത്തിൽ നിന്ന് വരയ്ക്കുന്ന ലംബം, ശീർഷ കോണിനെ ഭാഗിച്ച് രണ്ട് മട്ടത്രികോണങ്ങൾ ഉണ്ടാക്കും.
trigonometric identity  ഉപയോഗിച്ച് sin ⁡ θ = 2 sin ⁡ ( θ 2 ) cos ⁡ ( θ 2 ) {\displaystyle \sin \theta =2\sin {\left({\frac {\theta }{2}}\right)}\cos {\left({\frac {\theta }{2}}\right)}} , we get T = 1 2 a 2 sin ⁡ θ {\displaystyle T={\frac {1}{2}}a^{2}\sin \theta } , അവലംബം ബാഹ്യ കണ്ണികൾ Equilateral Triangles എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അലാമിക്കളി ഇംഗ്ലീഷ് വിലാസം https://ml.wikipedia.org/wiki/Alamikkali അലാമിപ്പള്ളിയിൽ കുടുംബശ്രീ മേളയോടനുബന്ധിച്ച് നടന്ന അലാമിക്കളി
കാസർഗോഡ്‌ ജില്ലയിലെ ചില പ്രദേശങ്ങളിലും‌ കർണാടകയിലെ മം‌ഗലാപുരം‌ പ്രദേശങ്ങളിലും‌ കണ്ടുവന്നിരുന്ന ഒരു നാടോടി കലാരൂപമാണ് അലാമികളി .
ഹിന്ദുമുസ്ലീം‌ മതസൗഹാർദത്തിന്റെ പാഠങ്ങൾ ഉൾക്കൊള്ളുന്ന ഒരു കലാരൂപമായിരുന്നു ഇത്‌.
മുസ്‌ലിം ചരിത്രത്തിലെ ഒരു പ്രധാന അദ്ധ്യായമായ കർബല യുദ്ധത്തിന്റെ അനുസ്‌മരണാർത്ഥമാണ് മുസ്ലീം‌ മതസ്‌ഥർ മുഹറമാഘോഷിക്കുന്നത്‌ .
ഈ സ്മരണ തന്നെയാണ് അലാമികളിയിലൂടെയും‌ പ്രതിധ്വനിക്കുന്നത്.
മുസ്ലീങ്ങളിലെ ഹനഫി വിഭാഗത്തിൽപ്പെട്ട‌ ഫക്കീർമാരായ'അലാമികൾ' അവതരിപ്പിച്ചിരുന്ന കളിയായിരുന്നു അലാമിക്കളി.
അലാമി വേഷം ധരിച്ച് ചടങ്ങിനെ വർണ്ണാഭമാക്കുന്നത് ഹിന്ദുമത വിഭാഗത്തിൽപ്പെട്ടവരാണ്.
ഈ ചടങ്ങുകളുടേയെല്ലാം കാർമ്മികത്വം വഹിക്കുന്നത് മുസ്ലീം‌മതത്തിലെ പ്രമാണിമാരും ആയിരിക്കും.
അലാമികളിയും കർബലായുദ്ധവും
ഹസ്രത്ത്‌ ഇമാം ഹുസൈന്റെ നേതൃത്വത്തിൽ ഏകാധിപതിയായ യസീദിന്റെ ദുർഭരണത്തിനെതിരേ ധർമ്മയുദ്ധം‌ നടക്കുകയുണ്ടായി.
യുദ്ധത്തിൽ ശത്രുസൈന്യങ്ങൾ കരിവേഷമണിഞ്ഞ്‌ ഹുസൈന്റെ കുട്ടികളേയും മറ്റും‌ ഭയപ്പെടുത്തുന്നു.
ഇതിന്റെ ഓർമ്മ നിലനിർത്തുന്നതാണ് അലാമിവേഷങ്ങൾ.
അതികഠിനമായ യുദ്ധത്തിനിടയിൽ തളർന്നുപോയ ഹുസൈന്റെ ആൾക്കാർ ദാഹജലത്തിനായി ഉഴറി നടന്നപ്പോൾ യസീദിന്റെ സൈന്യം‌ കിണറിനു ചുറ്റും‌ അഗ്നികുണ്ഡങ്ങൾ നിരത്തി അവർക്കു ദാഹജലം‌ നിഷേധിക്കുന്നു.
യുദ്ധരം‌ഗത്തെ ഈ സം‌ഭവവികാസങ്ങൾ അലാമികളിയിൽ അനുസ്‌മരിക്കുന്നുണ്ട്‌.
അലാമികളിയുടെ സമാപന ചടങ്ങുകളിൽ പ്രധാനപ്പെട്ട ഒന്നാണ് അഗ്നികുണ്ഡമൊരുക്കലും തീക്കനലിൽ കിടന്നുരുളലുമൊക്കെ.
അന്നു യുദ്ധരം‌ഗത്തു മൃതിയടഞ്ഞ സേനാനികളെ ബഹുമാനിക്കാൻ കൂടിയാണിതു ചെയ്യുന്നത്‌.
യുദ്ധത്തിനൊടുവിൽ ഹുസൈൻ ക്രൂരമായി വധിക്കപ്പെട്ടു, ശരീരഭാഗങ്ങൾ ഛേദിക്കപ്പെട്ടു.
അദ്ദേഹത്തിന്റെ ഭൗതികശരീരം‌ അടക്കാൻ ശ്രമിച്ച യസീദിന്റെ ആൾക്കാൾ ഹുസൈന്റെ കൈകൾ മണ്ണിൽ മൂടാനാവതെ വലയുന്നു.
എത്ര ശ്രമിച്ചിട്ടും ആ കരങ്ങൾ മണ്ണിൽ താഴാതെ തന്നെ നിന്നപ്പോൾ  ശത്രുക്കൾ പകുതിമാത്രം‌ അടക്കം‌ ചെയ്തു രക്ഷപ്പെടുകയായിരുന്നു.
അലാമികളിയുടെ പ്രധാന ഇനങ്ങളിൽ ഒന്നായ വെള്ളിക്കരം‌ എഴുന്നെള്ളിപ്പ്‌ ഇതിന്റെ അനുസ്മരണമാണ്.
കാസർഗോഡു ജില്ലയിൽ കാഞ്ഞങ്ങാടിനടുത്ത്‌ അലാമിപ്പള്ളി എന്നൊരു സ്ഥലമുണ്ട്‌.
പ്രധാനമായും‌ അലാമിക്കളി അരങ്ങേറിയിരുന്നത്‌ അവിടെ ആയിരുന്നു.
കാസർഗോഡു ജില്ലയിൽ തന്നെ അലാമിപ്പള്ളി കൂടാതെ ചിത്താരി , കോട്ടികുളം‌ , കാസർഗോഡ്‌ എന്നിങ്ങനെ മുസ്ലീങ്ങൾ അധിമായി താമസിച്ചു വരുന്ന വിവിധ സ്ഥലങ്ങളിൽ അലാമിക്കളി അരങ്ങേറിയിട്ടുണ്ട്‌.
അലാമിപ്പള്ളിയാണ് അലാമിക്കളിയുടെ പ്രധാന കേന്ദ്രം‌.
അലാമികൾക്കിവിടെ ആരാധനയ്‌ക്കായി പള്ളിയൊന്നുമില്ല ; പകരം‌ അഗ്നികുണ്ഡത്തിന്റെ ആകൃതിയിൽ ഒരു കൽത്തറ മാത്രമാണുള്ളത്‌.
ഹിന്ദുസ്ഥാനിഭാഷ സം‌സാരിക്കുന്ന ഹനഫി വിഭാഗത്തിൽപെട്ട മുസ്ലീങ്ങളാണ് അലാമി ചടങ്ങുകൾക്ക്‌ നേതൃത്വം‌ വഹിച്ചതും അതു സം‌ഘടിപ്പിച്ചു വന്നതും‌.
തുർക്കൻമാരെന്നും‌ സാഹിബൻമാരെന്നും‌ ഇവർ അറിയപ്പെടുന്നു.
അലാമിപ്പള്ളിയിലും‌ പരിസരപ്രദേശങ്ങളിലുമായി ഇന്നും‌ ഇവർ ജീവിച്ചുപോരുന്നു.
ടിപ്പുവിന്റെ പടയോട്ടകാലത്തായിരുന്നു തുർക്കൻമാരുടെ വരവ്‌.
ഇവർ കാഞ്ഞങ്ങാടിന്റെ ഭാഗമായ പുതിയകോട്ടയുടെ പരിസര പ്രദേശങ്ങളിലും‌ കോട്ടയ്‌ക്കകത്തും‌ അന്ന്‌ താമസമുറപ്പിച്ചു.
തുർക്കൻമാരുടെ ആയോധനകല വളരെ പ്രസിദ്ധമായതിനാൽ ആദരസൂചകമായിട്ടാണിവരെ സാഹിബൻമാർ എന്നു വിളിച്ചു പോന്നത്‌.
ടിപ്പുവിൽ നിന്നും‌ കോട്ട കമ്പനിപ്പട്ടാളം‌ കൈവശപ്പെടുത്തിയപ്പോൾ പരിസരപ്രദേശത്ത്‌ താമസമുറപ്പിച്ച തുർക്കൻമാർക്ക്‌ ആ സ്ഥലങ്ങളൊക്കെ ദർക്കാസായി പതിച്ചു കിട്ടി.
പിന്നീട്‌ ഉപജീവനത്തിനു വഴിയില്ലാതെ വളരെയേറെ കഷ്ടപ്പെടേണ്ടി വന്ന തുർക്കൻമാരിൽ പലരും‌ തിരിച്ചു പോവുകയോ മറ്റു പണികളിൽ ഏർപ്പെടുകയോ ചെയ്തു.
അതിലൊരു കുടും‌ബം‌ അന്നു നാടുവാഴി ഭൂപ്രഭുക്കളായിരുന്ന ഏച്ചിക്കാനക്കാരുടെ കാട്ടുകാവൽക്കാരായി.
ഫക്കീർ സാഹിബിന്റെ ആ കുടുംബപരമ്പരയിലെ പ്രതാപശാലിയായിരുന്ന റസൂൽ സാഹിബ് ആണത്രേ അവസാനമായി അലാമിക്കളി സംഘടിപ്പിച്ചത്.
ചടങ്ങ്‌
മുഹറം‌ ഒന്നിന്‌ ഫക്കീർ സാഹിബിന്റെ വീട്ടിൽ നിന്നും‌ കൈരൂപം‌ പ്രത്യേക പ്രാർത്ഥനയോടെ പുതിയോട്ടയിലുള്ള സങ്കല്പസ്ഥാനത്ത്‌ എത്തിക്കുന്നതോടെയാണ് ചടങ്ങുകൾ തുടങ്ങുന്നത്‌.
രോഗശമനത്തിനും‌ ആത്മസാക്ഷാത്‌കാരത്തിനുമായി നേർച്ച നേർന്നവർ സ്ത്രീപുരുഷഭേദമന്യേ അലാമിത്തറയിൽ എത്തുന്നു.
അലാമിപ്പള്ളിയിലെ കൈരൂപം‌ ദർശിച്ച്‌ അവർ ഒന്നരപ്പണം വീതം‌ കാണിക്ക വെച്ചിരുന്നു.
തീർത്ഥമായി ഫക്കീറിൽ നിന്നും‌ നാടയാണു വാങ്ങിച്ചിരുന്നത്‌.
അലാമികൾ കഴുത്തിലോ കൈകളിലോ അണിയുന്ന ചരടാണു നാട.
നാട വാങ്ങുന്നതോടു കൂടിയാണ് അലാമികൾ രൂപം‌ കൊള്ളുന്നത്‌.
മുഹറം‌ പത്തിനാണ് ചടങ്ങുകൾ അവസാനിക്കുന്നത്‌.
പത്താം‌ നിലാവെന്നാണ് ഈ ദിവസം‌ അറിയപ്പെടുന്നത്‌.
അലാമികളും‌ വ്രതമനുഷ്‌ഠിച്ചിരിക്കുന്ന സ്ത്രീകളും‌ അന്നേ ദിവസം‌ അലാമിത്തറയിൽ എത്തുന്നു.
മുൻകൂട്ടി തയ്യാറാക്കിയ അഗ്നികുണ്ഡം‌ അവിടെ എരിങ്ങുകൊണ്ടിരിക്കും‌.
മുമ്പെത്തെ വർഷത്തെ അഗ്നികുണ്ഡത്തിന്റെ ചാരം‌ ഒരിക്കലും‌ അവിടേനിന്നും‌ നീക്കം‌ ചെയ്യാറില്ല.
അഗ്നികുണ്ഡത്തിൽ നിന്നും‌ തീക്കനൽ വാരിയെടുത്ത്‌ ഒരു ചെപ്പിനകത്താക്കി ആ ചാരത്തിൽ നിക്ഷേപിക്കും‌.
അടുത്ത വർഷം‌ അഗ്നികുണ്ഡമൊരുക്കാനുള്ള തീ‌ ഈ ചെപ്പിനുള്ളിൽ നിന്നുമാണത്രേ എടുക്കാറുള്ളത്‌.
ഫക്കീർ കുടും‌ബത്തിലെ അവകാശി അഗ്നികുണ്ഡത്തിൽ നിന്നും‌ കൈനിറയെ കനലുകൾ വാരി ഉയർത്തി പിടിച്ച്‌ ഏറെ നേരം‌ 'ദുആ' ഉരയ്‌ക്കും‌ (പ്രാർത്ഥന നടത്തും).
ശേഷം‌ കനൽകട്ടകൾ അവിടെ തന്നെ നിക്ഷേപിക്കുന്നു.
അലാമികളും‌ സഹായികളും‌ കൂടി ഈ പ്രാർത്ഥനയ്‌ക്കു ശേഷം‌ നിക്ഷേപിച്ച കനൽകട്ടകളെ അഗ്നികുണ്ഡത്തിലെ കനൽകട്ടകളുമായ്‌ ചേർത്ത്‌ ഏറെ നേരം‌ ഇളക്കുന്നു.
തുടർന്ന്‌ അതിൽ നിന്നും‌ കനലുകളെടുത്ത്‌ വാരിവിതറി അതിൽ കിടന്നുരുണ്ട്‌ പ്രദക്ഷിണം വെക്കുന്നു.
വ്രതമെടുത്ത സ്ത്രീകൾ തലയിൽ നിറകുടവും‌ ധരിച്ച്‌ അഗ്നികുണ്ഡത്തിനരികെ ഇരിക്കുന്നുണ്ടാവും‌.
ഫക്കീർ ഇവരുടെ തലയിൽ തീ കോരിയിടും‌.
പിന്നീട്‌ മയിൽപ്പീലി കൊണ്ട്‌ തീക്കട്ടകൾ ഉഴിഞ്ഞുമാറ്റും‌.
ചടങ്ങുമായി ബന്ധപ്പെട്ട്‌ ആർക്കും‌ തന്നെ പൊള്ളലേറ്റ ചരിത്രം‌ ഉണ്ടായിട്ടില്ല.
നേരം‌ പുലരും‌ വരെ ചടങ്ങുകൾ നീണ്ടു നിൽക്കും‌.
പുലർച്ചയ്‌ക്കു ശേഷം‌ ചടങ്ങുകൾക്ക്‌ സമാപനം‌ കുറിക്കുകയായി.
ഇതിന്റെ ഭാഗമായി വെള്ളിക്കരങ്ങൾ എഴുന്നെള്ളിച്ചുകൊണ്ട്‌ അടുത്തുള്ള അരയിപ്പുഴയിൽ പോയി കുളിച്ച്‌ ദേഹശുദ്ധി വരുത്തുന്നു.
അവിടെ നിന്നും‌ വെള്ളിക്കരം‌ ഫക്കീർപുരയിൽ കൊണ്ടുവന്നശേഷം‌ എല്ലാവരും‌ പിരിയുന്നു.
വേഷവിധാനവും നാടോടിപ്പാട്ടും‌
അലാമി വേഷം‌ കെട്ടുന്നത്‌ ഹിന്ദുമതത്തിൽ പെട്ടവർ മാത്രമാണ്‌.
ദേഹം‌ മുഴുവൻ കരിയും‌ അതിൽ വെളുത്ത പുള്ളികളുമാണ് അലാമികളുടെ വേഷം‌.
കഴുത്തിൽ പഴങ്ങളും‌ ഇലകളും‌ കൊണ്ടുള്ള മാലയും‌ ഉണ്ടാവും‌.
മുണ്ടനാരുകൊണ്ട്‌ താടിമീശയും‌ വെച്ചിട്ടുണ്ടാവും‌.
കൂടാതെ മുട്ടുമറയാത്ത വഴക്ക്‌മുണ്ടും‌ തലയിൽ കൂർമ്പൻ പാളത്തൊപ്പിയും‌ അതിൽ ചുവന്ന ചെത്തിപ്പൂവും‌ വെച്ചിട്ടുണ്ടാവും‌.
നാട്ടിൻപുറങ്ങളിലേക്ക്‌ അലാമികൾ കൂട്ടം‌ ചേർന്നാണു പോവുക.
കോലടിച്ച്‌, മണികിലുക്കി ആഘോഷമായാണു യാത്ര.
തോളിലൊരു മാറാപ്പും‌ കൈയിലൊരു മുരുഡയും‌ (അകം‌ കുഴിഞ്ഞ ചെറിയൊരു പാത്രം‌) ഉണ്ടായിരിക്കും‌.
അലാമികൾ ചെരിപ്പു ധരിക്കാറില്ല.